ການດຳເນີນຊີວິດການເມືອງ ທ້າຍສະໄໝຂອງຄະນະບໍລິຫານງານພັກ ແຂວງບໍ່ແກ້ວສະໄໝທີ V ຕິດພັນກັບການມາບທາມຮອບ III ໄດ້ໄຂຂຶ້ນ ໃນລະຫວ່າງວັນທີ 12 – 16 ກັນຍາ 2020 ນີ້ ທີ່ແຂວງບໍ່ແກ້ວ ເປັນກຽດເຂົ້າຮ່ວມປະທານຂອງ ສະຫາຍ ປອ ບຸນທອງ ຈິດມະນີ ກົມການເມືອງສູນກາງພັກ, ຮອງນາຍົກລັດຖະມົນຕີ, ປະທານຄະນະກວດກາສູນກາງພັກ – ອົງການກວດກາລັດຖະບານ, ຫົວໜ້າອົງການຕ້ານການສໍ້ລາດບັງຫຼວງຂັ້ນສູນກາງ ມີບັນດາສະຫາຍຄະນະຈັດຕັ້ງສູນກາງພັກ, ມີບັນດາສະຫາຍ ຄະນະບໍລິຫານງານພັກແຂວງສະໄໝທີ V ແຂວງບໍ່ແກ້ວເຂົ້າຮ່ວມ.
ສະຫາຍ ປອ ບົວຄົງ ນາມມະວົງ ເລຂາຄະນະບໍລິຫານງານພັກແຂວງ ເຈົ້າແຂວງໄດ້ຜ່ານບົດສຳຫຼວດການນຳພາລ່ວມຂອງຄະນະບໍລິຫານງານພັກ ແຂວງບໍ່ແກ້ວ ສະໄໝ ທີ V ຍົກໃຫ້ເຫັນດ້ານດີຜົນງານ ດ້ານອ່ອນຂໍ້ຄົງຄ້າງ ບາງບົດຮຽນທີ່ຖອດຖອນໄດ້ ແລະ ບັນດາຄະນະປະຈຳ,ກຳມະການພັກແຂວງ ໄດ້ຜ່ານບົດສຳຫຼວດຂອງຕົ້ນເອງ ປະກອບຄຳເຫັນປັບປຸງກໍ່ສ້າງສົ່ງຂ່າວຊ່ວຍເຫຼືອເຊິ່ງກັນ ແລະ ກັນ.
ສະຫາຍ ຄຳກິ່ງ ເອື້ອຍມະນີຮັກ ຮອງເລຂພັກແຂວງ ຮອງເຈົ້າແຂວງບໍ່ແກ້ວ ໄດ້ຜ່ານຮ່າງບົດລາຍງານການເມືອງ 2 ສອງພາກ, ຮ່າງແຜນພັດທະນະເສດຖະກິດ-ສັງຄົມ, ແຜນການດຳເນີນງານຂອງຄະນະບໍລິຫານງານພັກແຂວງສະໄໝ ທີ VI ກ່ຽວກັບການກະກຽມ ແລະ ດຳເນີນກອງປະຊຸມໃຫຍ່ 3 ຂັ້ນຂອງພັກ ຢູ່ແຂວງບໍ່ແກ້ວ. ປະຈຸບັນແມ່ນສໍາເລັດກອງປະຊຸມໃຫຍ່ອົງຄະນະພັກເມືອງ 5 ເມືອງ ແລະ ອົງຄະນະພັກ 2 ກອງບັນຊາການ.
ມີ 566 ຮາກຖານ 85 ອົງຄະນະພັກ ແລະ ອົງການຈັດຕັ້ງມະຫາຊົນ ໂດຍລວມແມ່ນໄປຕາມເປົ້າໝາຍທີ່ວາງໄວ້, ມີທັງຜູ້ເກົ່າ, ຜູ້ໃໝ່, ຮຸ່ນອາວຸໂສ, ລຸ້ນກາງ, ລຸ້ນໜຸ່ມ, ມີເພດ, ມີເຜົ່າ, ການກະກຽມດຳເນີນກອງປະຊຸມໃຫຍ່ຜູ້ແທນອົງຄະນະພັກແຂວງ ຄັ້ງທີ VI.ໄດ້ກະກຽມທັງ 3 ດ້ານ ເປັນຕົ້ນຄື:ດ້ານຂະບວນການ, ດ້ານເນື້ອໃນ, ດ້ານບຸກຄະລະກອນ, ຄາດຫມາຍ ສູ້ຊົນໃນ 5 ປີຕໍ່ໜ້າ ປະກອບມີ ທິດທາງລວມຄາດຫມາຍສູ້ຊົນ ແລະ ວຽກງານຈຸດສຸມ ແຕ່ລະດ້ານໃນການກະກຽມ ດໍາເນີນກອງປະຊຸມໃຫຍ່ຜູ້ແທນອົງຄະນະພັກແຂວງ ຄັ້ງທີ VI. ຕິດພັນກັບການທາບທາມໂຄງປະກອບບຸກຄະລາກອນຮອບທີ 3. ເພື່ອຄັດເລືອກເອົາຄະນະປະຈຳພັກແຂວງ, ເລຂາພັກແຂວງ, ຮອງເລຂາພັກແຂວງ, ປະທານ ແລະ ຮອງປະທານກວດກາພັກ ຕົກລົງຈຳນວນລາຍຊື່ດ້ານບຸກຄະລາກອນ ແລະ ກວດກາ ການກະກ່ຽມຄວາມພ້ອມທຸກດ້ານ. ເຊິ່ງມີຜູ້ແທນສົມບູນເຂົ້າຮ່ວມທັງໝົດ 223 ສະຫາຍ ຍິງ 26 ສະຫາຍໃນນັ້ນ ຕົວເລກເຂົ້າທາບທາມ ເອົາບຸກຄະລາກອນຮອບ 3 ມີ 46 ສະຫາຍຍິງ 07 ສະຫາຍ ຂີດອອກ 10 ສະຫາຍຈົງໄວ້ 36 ສະຫາຍ.
ພາບ-ຂ່າວ: ຄຳພັນ ແກ້ວມະນີ